31995R1318
L 127/5
JURNALUL OFÍCIAL AL UNIUNII EUROPENE
REGULAMENTUL (CE) NR. 1318/95 AL COMISIEI
din 9 iunie 1995
de modificare a Regulamentului (CE) nr. 2883/94 privind bilanțul previzional de aprovizionare a Insulelor Canare cu anumite produse agricole aflate sub incidența măsurilor speciale prevăzute în articolele 2-5 din Regulamentul (CEE) nr. 1601/92 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1601/92 al Consiliului din 15 iunie 1992 privind măsurile specifice referitoare la anumite produse agricole pentru Insulele Canare (1), modificat ultima dată de Actul de aderare a Austriei, Finlandei și Suediei și de Regulamentul (CE) nr. 3290/94 (2), în special articolul 3 alineatul (4),
întrucât Regulamentul (CE) nr. 2790/94 al Comisiei (3), modificat de Regulamentul (CE) nr. 2883/94 (4), a stabilit, în special, normele de aplicare a regimului de aprovizionare specific Insulelor Canare cu anumite produse agricole;
întrucât Regulamentul (CE) nr. 2883/94, modificat de Regulamentul (CE) nr. 1113/95 (5), a stabilit bilanțul pentru anumite produse agricole pentru Insulele Canare; întrucât acest bilanț poate fi revizuit la nevoie prin ajustări aduse, în cursul anului, cantităților de produse din cadrul cantității globale prevăzute în funcție de necesitățile regiunii; întrucât, pentru satisfacerea necesităților de produse lactate, în special de brânzeturi, precum și de carne de vită și mânzat și de porc, este necesară ajustarea cantităților prevăzute pentru aceste produse în bilanțurile previzionale; întrucât, prin urmare, este necesară modificarea anexelor corespunzătoare la Regulamentul (CE) nr. 2883/94;
întrucât măsurile prevăzute de prezentul regulament sunt în conformitate cu avizele tuturor comitetelor de gestionare interesate,
ADOPTĂ PREZENTUL REGULAMENT:
Articolul 1
Anexele I, II și IV la Regulamentul (CE) nr. 2883/94 se înlocuiesc cu anexele la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 iunie 1995.